
AL

CAMEREI DEPUTAŢILOR

Vă înaintăm, alăturat, raportul comun asupra propunerii legislative privind instituirea unor măsuri de sprijin pentru cetăţenii ucraineni proveniţi din zona de conflict armat din Ucraina, transmisă Comisiei pentru buget, finanţe şi bănci şi Comisiei pentru administraţie publică şi amenajarea teritoriului, pentru dezbatere pe fond, cu adresa nr. PLx.366 din 14 iunie 2022. 
În raport cu obiectul şi conţinutul său, propunerea legislativă face parte din categoria legilor ordinare.

	PREŞEDINTE
	PREŞEDINTE


	Bogdan - Iulian HUŢUCĂ
	Simona BUCURA-OPRESCU 

RAPORT COMUN

asupra propunerii legislative privind instituirea unor măsuri de sprijin pentru cetăţenii ucraineni proveniţi din zona de conflict armat din Ucraina

 În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci şi Comisia pentru administraţie publică şi amenajarea teritoriului, au fost sesizate, prin adresa nr. PLx.366 din 14 iunie 2022,  spre dezbatere pe fond, cu propunerea legislativă privind instituirea unor măsuri de sprijin pentru cetăţenii ucraineni proveniţi din zona de conflict armat din Ucraina.

Conform prevederilor art. 75 din Constituţia României, republicată şi ale art. 92, alin. (9) din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională. 


Senatul, în calitate de primă Cameră sesizată, a respins propunerea legislativă în ședința din 8 iunie 2022.

Consiliul Legislativ a avizat favorabil propunerea legislativă, cu observații și propuneri, conform avizului nr. 349 din 4 aprilie 2022.

Consiliul Economic și Social a avizat favorabil propunerea legislativă, conform avizului nr. 1672 din 2 martie 2022.

Guvernul, prin punctul de vedere transmis, nu susține adoptarea propunerii legislative.

Comisia pentru drepturile omului, culte şi problemele minorităţilor naţionale a avizat negativ propunerea legislativă, conform avizului nr. 4c-6/433 din 22 iunie 2022.

Comisia pentru egalitatea de şanse pentru femei şi bărbaţi a avizat negativ propunerea legislativă, conform avizului nr. 4c-20/327 din 22 iunie 2022.

Comisia pentru apărare, ordine publică şi siguranţă naţională a avizat negativ propunerea legislativă, conform avizului nr. 4c-15/223 din 15 iunie 2022.

Comisia juridică, de disciplină și imunități a avizat negativ propunerea legislativă, conform avizului nr. 4c-13/545 din 4 octombrie 2022.

Propunerea legislativă supusă dezbaterii, are ca obiect de reglementare decontarea cheltuielilor efectuate de către autorităţile locale şi/sau de către operatorii economici publici sau privaţi pentru asigurarea serviciilor de cazare, hrană, medicamente şi traducere pentru cetăţenii ucraineni proveniţi din zona de conflict armat din Ucraina. 


Potrivit prevederilor art. 62 şi art. 64 din Regulamentul Camerei Deputaţilor, republicat, cu modificările și completările ulterioare, examinarea propunerii legislative a avut loc în şedinţe separate.

Membrii Comisiei pentru administraţie publică şi amenajarea teritoriului au examinat propunerea legislativă și documentele aferente în ședința din 4 octombrie 2022. La lucrările Comisiei deputații au fost prezenţi conform listei de prezență.

La dezbaterile care au avut loc au participat în calitate de invitați, în conformitate cu prevederile art.56 și 57 din Regulamentul Camerei Deputaţilor, republicat, cu modificările și completările ulterioare, domnul Sorescu Gheorghe – subsecretar de stat în cadrul Ministerului Afacerilor Interne și domnul Florin Ciobanu – șef serviciu în cadrul Inspectoratului General pentru Situații de Urgență.

Membrii Comisiei pentru buget, finanţe şi bănci au examinat propunerea legislativă, în ședință din 18 octombrie 2022.  La lucrările Comisiei, și-au înregistrat prezența deputații, conform listei de prezență, iar la dezbatere a participat,  în calitate de invitat, domnul Mihai Precup, secretar de stat în cadrul Ministerului de Finanţe. 

În urma examinării propunerii legislative şi a opiniilor exprimate, membrii celor două comisii au hotărât, cu  majoritate de voturi, să propună plenului Camerei Deputaților un raport comun de respingere a propunerii legislative privind instituirea unor măsuri de sprijin pentru cetăţenii ucraineni proveniţi din zona de conflict armat din Ucraina, deoarece măsurile propuse de prezenta propunere legislativă sunt deja reglementate prin acte normative.
În raport cu obiectul şi conţinutul său, propunerea legislativă face parte din categoria legilor ordinare.

	PREŞEDINTE
	PREŞEDINTE

	Bogdan - Iulian HUŢUCĂ

SECRETAR,

Iulius – Marian FIRCZAK

Şef serviciu,

Giorgiana Ene

Expert parlamentar,

Laura Elena Gheorghe
	Simona BUCURA-OPRESCU 

SECRETAR,

Christine THELLMANN 
Şef serviciu,

Cristian Bitea

Consilier parlamentar,

Beatrice Drăgan


	
	


